text: Jagt på skydegal
  01 november 2011 kl. 09.19
  Politiet er stadig på jagt efter en 48-årig mand fra Ølgod, der søndag aften skød sin eks-kæreste i maven med et oversavet jagtgevær.
  Kvindens tilstand er stadig kritisk.
  Den 35-årige kvinde blev skudt i sin lejlighed på Hjortestien i Varde, hvor hendes to børn opholdt sig.
  Politiet har opsøgt flere adresser for at få fat i gerningsmanden, men hidtil forgæves. Politiet regner med, at det kun er et spørgsmål om tid, inden han kan anholdes.
  